Na temelju članka 103. Zakona o gospodarenju otpadom (Narodne novine br. 84/21) te članka 34. stavak 1. alineja 2. Statuta Grada Nova Gradiška („Novogradiški glasnik“ broj 1/18 i 2/21) GRADSKO VIJEĆE GRADA NOVA GRADIŠKA na \_\_. sjednici održanoj \_\_\_\_\_\_\_\_\_\_\_\_\_\_\_\_\_2022. godine, donijelo je

**ODLUKU**

**o načinu plaćanja naknade zbog korištenja odlagališta komunalnog otpada „ Šagulje - Ivik“ u Novoj Gradiški**

Članak 1.

 Ovom Odlukom utvrđuju se iznos, način i postupak određivanja visine naknade koju jedinice lokalne samouprave plaćaju Gradu Nova Gradiška za korištenje odlagališta komunalnog otpada „ Šagulje - Ivik“ u Novoj Gradiški.

Grad Nova Gradiška vlasnik je odlagališta komunalnog otpada „ Šagulje - Ivik“ upisanog u Zemljišnoknjižnom odjelu Općinskog suda u Slavonskom Brodu u z.k. uložak broj 638 , k.č.br. 826, k.o. Prvča ukupne površine 69.347 m2, u naravi deponija (odlagalište komunalnog otpada).

Članak 2.

 Naknada zbog korištenje odlagališta za tonu odloženog otpada na odlagalištu komunalnog otpada „ Šagulje - Ivik“ iznosi 20 % iznosa cijene odlaganja jedne tone miješanog komunalnog otpada (koja ne uključuje porez na dodanu vrijednost) određene Odlukom o određivanju cijene za deponiranje komunalnog otpada od 04.02.2022. (URBROJ:2022-INT-06) Nadzornog odbora trgovačkog društva Odlagalište d.o.o. Nova Gradiška (dalje u tekstu: Odlagalište d.o.o.), koje upravlja odlagalištem komunalnog otpada „ Šagulje - Ivik“.

 Iznos naknade za odlaganje za jedne tone miješanog komunalnog otpada iznosi 100,00 kuna, budući je iznos cijene odlaganja jedne tone miješanog komunalnog otpada 500,00 kuna.

Članak 3.

 Naknada za korištenje odlagališta će se obračunavati mjesečno na temelju podataka o masi odloženog otpada u proteklom mjesečnom razdoblju, o kojim podatcima evidenciju vodi Odlagalište d.o.o.

Odlagalište d.o.o. je dužno najkasnije do petnaestog dana u mjesecu dostaviti Gradu Nova Gradiška podatke o količini komunalnog otpada odloženog na odlagalištu komunalnog otpada „ Šagulje - Ivik“ u prethodnom mjesecu iz drugih jedinica lokalne samouprave te obračunati naknadu sukladno članku 2. ove odluke za svaku jedinicu lokalne samouprave pojedinačno.

 Grad Nova Gradiška će na temelju dostavljenih podataka ispostaviti račun jedinici lokalne samouprave kao obvezniku plaćanja naknade najkasnije do zadnjeg dana u mjesecu za prethodni mjesec s rokom plaćanja 30 (trideset) dana od dana ispostave računa.

Članak 4.

 U slučaju nepoštivanja roka plaćanja naknade iz članka 3. ove odluke obračunava se zakonska zatezna kamata, a jedinici lokalne samouprave koja kasni s plaćanjem više od 3 (tri) mjeseca neće se dopustiti daljnje odlaganje otpada na odlagalištu komunalnog otpada „Šagulje - Ivik“ .

Članak 5.

Ova odluka stupa na snagu osmog dana od dana objave u „Novogradiškom glasniku“.

REPUBLIKA HRVATSKA

BRODSKO-POSAVSKA ŽUPANIJA

GRAD NOVA GRADIŠKA

GRADSKO VIJEĆE

KLASA: 363-04/22-05/02

URBROJ: 2178-15-01-22-

Nova Gradiška, \_\_\_\_\_\_\_\_\_\_\_\_\_\_2022.

 PREDSJEDNICA GRADSKOG VIJEĆA

Dinka Matijević, struč. spec. oec.